Diari Oficial de la Generalitat Valenciana


Sumari del DOGV 9885, del 04-07-2024 (2024/5946)

Anunci de la suspensió per a tot el terme municipal de Calp de la tramitació i l'atorgament de llicències per als canvis d'ús a vivenda en locals no destinats en origen per a tal fi.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5946


Data del document
:   17-06-2024

Organisme emissor
:   Ajuntament de Calp

Tipus de document
:   Anunci

Descriptors 

:   * administració local
    * pla d'urbanisme

Anunci de la suspensió per a tot el terme municipal de Calp de la tramitació i l'atorgament de llicències per als canvis d'ús a vivenda en locals no destinats en origen per a tal fi. [2024/5946]  
El Ple de l'Ajuntament, en sessió ordinària celebrada l'11 de juny de 2024, i amb l'excepció dels termes que s'han aprovat en l'acta, segons el que es disposa en l'article 206 del Reglament d'organització, funcionament i règim jurídic de les entitats locals, va adoptar, entre altres, l'acord relatiu a suspendre, per a tot el terme municipal de Calp, la tramitació i l'atorgament de llicències per als canvis d'ús a vivenda en locals, no destinats en origen per a tal fi, amb l'abast següent:  
  
Primer. Suspendre, per a tot el terme municipal de Calp, la tramitació i l'atorgament de llicències per als canvis d'ús a vivenda en locals, no destinats en origen per a tal fi, situats en edificis plurifamiliars, amb la finalitat de procedir a l'estudi de la modificació de l'ordenació urbanística.  
  
Segon. Entendre que, a partir d'este acord, no es donen les circumstàncies per a considerar que es complix amb els requisits establits en la normativa vigent per a obtindre el reconeixement del dret o la facultat per a dur a terme els actes relacionats en l'article 233.2.c del TRLOTUP quan facen referència a estos canvis a ús residencial definits en el primer punt, encara que s'acompanyen de la certificació emesa per un organisme de certificació administrativa o un col·legi professional.  
  
Tercer. Establir una vigència de la suspensió de llicències de dos anys, amb les consideracions arreplegades en l'article 68.2 del TRLOTUP.  
  
Quart. Remetre l'acord per a la publicació en el Diari Oficial de la Generalitat Valenciana, perquè adquirisca plena vigència. De la mateixa manera, procedir a la seua publicació en el lloc web municipal,  
  
Contra l'acord adoptat podrà interposar-se un recurs potestatiu de reposició davant d'este ajuntament o un recurs contenciós administratiu davant de l'òrgan jurisdiccional competent.»  
Contra l'anterior acord, que posa fi a la via administrativa, segons preveu l'article 52.2.a de la Llei 7/1985, de 2 d'abril, en relació amb el que es disposa en l'article 114.c) de la Llei 39/2015, d'1 d'octubre, podrà interposar-se potestativament un recurs de reposició davant d'este ajuntament, en el termini d'un mes, comptat des de l'endemà de la publicació en el Diari Oficial de la Generalitat Valenciana, o bé un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, des de l'endemà de la publicació d'este acord; tot això, de conformitat amb el que es preveu en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà vosté utilitzar qualsevol altre recurs que estime procedent.  
L'acord íntegre es troba a la disposició de les persones interessades en el departament d'urbanisme, 2a planta de l'Ajuntament, i en la pàgina web municipal en l'enllaç següent:  
https://calp.sedelectronica.es/transparency/a24a7907-f637-483f-9b3c-a736b5027b3e/  
  
Conforme al que s'establix en l'article 68 del TRLOTUP, es fa públic l'acord esmentat per a dotar-lo de plena vigència.  
  
Calp, 17 de juny de 2024- El primer tinent d'alcalde: Juan Manuel Del Pino López.